b'\n_START_ARTICLE_\nMario Martinoli\xc4\x87\n_START_PARAGRAPH_\nMario Martinoli\xc4\x87 (Mali Lo\xc5\xa1inj, 19. svibnja 1905.- Mali Lo\xc5\xa1inj, 13. studenoga 1943.), hrvatski antifa\xc5\xa1ist.\n_START_SECTION_\n\xc5\xbdivotopis\n_START_PARAGRAPH_\nRodio se u skromnoj lo\xc5\xa1injskoj obitelji 19. svibnja 1905. godine. \xc5\xa0kolu je poha\xc4\x91ao u Malom Lo\xc5\xa1inju, a kao \xc4\x8dovjek bio je vrlo dru\xc5\xa1tven, cijenjen i omiljen me\xc4\x91u lo\xc5\xa1injskim narodom. Zavr\xc5\xa1io je mehani\xc4\x8darski zanat. Imao je napredne ideje tako da se ve\xc4\x87 u mladim danima po\xc4\x8deo boriti za pravdu i jednakost svakog \xc4\x8dovjeka. Zbog svojih je ideja, govora i utjecaja, bio uhi\xc4\x87ivan i proganjan. Dana 13. studenog 1943. sa skupinom hrvatskih antifa\xc5\xa1ista uputio se prema Rabu. Otok su napali Nijemci, a on je u tom napadu izgubio \xc5\xbeivot u svojoj 38. godini daju\xc4\x87i sve od sebe da se lo\xc5\xa1injski otok opet sjedini s maticom zemljom Hrvatskom._NEWLINE_Gra\xc4\x91ani Malog Lo\xc5\xa1inja darovali su njegovo ime svojoj osnovnoj \xc5\xa1koli kao zalog za sje\xc4\x87anje na svoga rodoljuba i borca, a u\xc4\x8denici i djelatnici \xc5\xa1kole slave svoj praznik - Dan \xc5\xa1kole upravo na njegov ro\xc4\x91endan, 19. svibnja svake godine.'